stanford-oval/wikipedia huggingface dataset:
נווה צוף
אתרים > מעיין הקשת ("עין אל-קוס")

בסמוך להתנחלות נמצא מעיין הקשת (בערבית: "עין אל-קוס"), מעיין שמאז 2009 הפך למוקד סכסוך בין תושבי הכפרים הפלסטינים הסמוכים, דיר ניזאם ונבי סאלח, ופעילי שמאל לתושבי המקום. ב-2006 נוקה המעיין ושופץ על ידי בני נוער מהיישוב המכנים אותו "מעיין מאיר". לטענת תושבי הכפרים במשך מאות שנים הם עשו שימוש במי המעיין. מנגד טוענים התושבים שהמעיין לא היה בשימוש עד שהם שיפצו אותו. בכל יום שישי מקיימים הפלסטינים ביחד עם פעילי שמאל הפגנות במקום[דרושה הבהרה].
אתרים > נווה יאיר

נווה יאיר ממוקם על גבעה בדרך לנווה צוף ליד האתר הארכאולוגי חירבת תיבנה. כיום יש באתר מוצב צבאי.
מבנים ומוסדות

בית כנסת מרכזי ובתי כנסת נוספים של עדת תימן, מרוקו ועוד.
מקווה נשים ומקווה גברים.
מקווה כלים.
צרכניה.
בריכת שחייה ומגרשי כדורסל.
בית ספר יסודי אזורי.
מרפאת קופת חולים לאומית.
אולפנה של בני עקיבא למוזיקה ולמחול "שירת הים". האולפנה הוקמה בשנת תשע"ה ולומדות בה מאות תלמידות.
אמפיתיאטרון לאירועים "מעלות סיון".
משרדי מדרשת הרי גופנא.
מכינה קדם צבאית "אלישע".
ספריה.
סניף של תנועת הנוער בני עקיבא .
שכונת נווה אח"י

השכונה נקראה על שם: אלעד, חיה ויוסי סלומון אשר נרצחו בפיגוע ביישוב.
בערב שבת 21 ביולי 2017 סמוך לשעה 21:30 נכנס מחבל לבית משפחת סולומון, שבו ישבו עשרה מבני המשפחה לסעודת ליל שבת, שבעקבותיה תוכננה גם חגיגת שלום זכר להולדת נכד במשפחה. המחבל רצח את יוסי סולומון בן 70, ואת שני ילדיו, חיה סולומון בת 46, ואלעד סולומון בן 36. אשתו של אלעד, מיכל, מילטה את הילדים הקטנים לחדר והזעיקה את המשטרה.
בעקבות הפיגוע הוחלט בתיאום עם הנהגת המתיישבים להרחיב את ההתיישבות באזור ולהקים מאחז חדש להנצחת הנרצחים, בשטח בין נווה צוף למכינת אלישע. מאות בני אדם התכנסו בלילה והקימו את המאחז תוך חסימת הכביש לתנועת כלי רכב פלסטיניים
שנתיים לאחר הקמת השכונה מתגוררים בה כ־20 משפחות. בשכונה בית כנסת ופיתוח האזור בעיצומו.
גלריית תמונות

בית הכנסת המרכזי ביישוב, אדריכל: דוד נופר, 11/08
פנים מצודת טיגארט עם חצר פנימית וקשתות, 11/08
מגדל הביטחון במצודה הבריטית, 11/08
בית מגורים ביישוב, 11/08
נווה צוף צילום אוויר 14/02
גן הילדים ביישוב בשנת 1978
שכונת נוה אח"י 24/9/2019
מבט מהחובלתא אל היישוב הזמני 1978
אימפריה (נפה)

נפת אימפריה (באיטלקית: Provincia di Imperia) היא נפה במחוז ליגוריה שבאיטליה. היא משתרעת על שטח של 
1,156 קמ"ר, ובשנת 2013 התגוררו בה 214,368 נפש. בירתה של הנפה בעיר אימפריה.
הנפה גובלת בנפת קונאו במחוז פיימונטה בצפון ובנפת סאבונה במזרח ובצרפת במערב, בדרום נפת אימפריה גובלת בים הליגורי.
יישובים בנפת אימפריה בתחומי הריביירה האיטלקית

ונטימיליה (אנ')
קמפרוזו (אנ')
ולקרוזה (אנ')
בורדיגרה (אנ')
אוספדלטי (אנ')
סן רמו (אנ')
טג'ה (אנ')
ריבה ליגורה (אנ')
סנטו סטפנו אל מארה (אנ')
צ'יפרסה (אנ')
קוסטרינרה (אנ')
סן לורנצו אל מרה (אנ')
אימפריה
דיאנו מרינה (אנ')
סן ברתולומאו אל מרה (אנ')
צ'רבו (אנ')
ראו גם

סן רמו
אוז הגדול (נהר)

| --- | --- |

 מידע כללי
 אורך:  255 ק"מ
 ספיקה ממוצעת:  15.8 מ"ק לשנייה
 אגן ניקוז:  8,500 קמ"ר
 מוצא:  Wappenham 
 שפך:  הוואש
 מדינות באגן הניקוז:  אנגליה
 
 הנהר ואגן הניקוז שלו במזרח אנגליה
 
נהר האוּז הגדול (באנגלית: River Great Ouse) הוא נהר הזורם במזרח אנגליה.
מוצא הנהר הוא סמוך לסיירשם בנורת'האמפטונשייר, משם האוז זורם דרך בקינגהאמשייר, בדפורדשייר, קיימברידג'שייר ונורפוק, כאשר הוא נשפך לים הצפוני בוואש (Wash) ליד קינגס לין. ברובו זורם צפונה ומזרחה, זהו הנהר החמישי באורכו בבריטניה. האוז הגדול היה בעל חשיבות רבה לאורך ההיסטוריה לניווט מסחרי, ולניקוז האזור הנמוך שדרכו הוא זורם; היובל הידוע ביותר שלו הוא הקאם, העובר דרך קיימברידג'. המסלול התחתון שלו עובר דרך אדמות ביצות וביצות מנקזות ("הפנז"), אזור זה תועל לאורך השנים כדי להקל על הצפות ולספק מסלול טוב יותר לתנועת דוברות.
באורך של כ-255 קילומטר, האוז הגדול הוא החמישי באורכו בבריטניה וכולל אגן ניכוז נרחב של כ-8,500 קמ"ר. שמו נובע ככל הנראה מקלטית ומשמעו "מים" או "זרימה איטית", התוספת המודרנית של "הגדול" נועד להבדילו ממספר נהרות נוספים ברחבי בריטניה בשם זה.
תמונות

האוז בבדפורד
סינט אייבס, קיימברידג'שייר
אלי, קיימברידג'שייר
הוואש ושפך הנהר לצד קינגס לין
הערות שוליים

1 2 3  About the Great Ouse, Great Ouse River Trust.
↑  Great Ouse Navigation, Anglian Waterways.
| --- | --- |
בקרת זהויות :  VIAF: 315942471   WorldCat (עם VIAF): 315942471
אהבה קצרה

| --- | --- |

 סינגל בביצוע מאיר בנאי
 מתוך האלבום וביניהם
 יצא לאור:  1992
 פורמט:  תקליט 12 אינץ' 
 שפה:  עברית 
 אורך:  3:45
 חברת תקליטים:  NMC 
 כתיבה:  מאיר בנאי
 לחן:  מאיר בנאי
 הפקה:  משה לוי
 
| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"אהבה קצרה" הוא סינגל של מאיר בנאי מתוך אלבומו וביניהם שיצא לאור בשנת 1992.
רקע וכתיבה

השיר נכתב והולחן על ידי מאיר בנאי ועובד על ידי משה לוי. השיר נכתב על סטוץ.
במצעד השבועי צעד השיר 43 שבועות, מתוכם שלושה שבועות במקום הראשון. הישג קרוב לזה של "הקיץ האחרון" (שצעד תשעה שבועות יותר משיר זה).
במצעד השנתי הגיע השיר למקום הראשון.
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1992)> מדינה |   ‏‏‏  מצעדי סוף שנה (1992)> מצעד |   ‏‏‏  מצעדי סוף שנה (1992)> מיקום שיא |   ‏‏‏  מצעדי סוף שנה (1992)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
גרסאות כיסוי > הגרסה של מאיר בנאי וארקדי דוכין

| --- | --- |
 סינגל בביצוע מאיר בנאי בהשתתפות ארקדי דוכין
 מתוך האלבום דומינו
 יצא לאור:  1999
 פורמט:  תקליט 12 אינץ' 
 שפה:  עברית 
 אורך:  3:45
 חברת תקליטים:  NMC 
 כתיבה:  מאיר בנאי
 לחן:  מאיר בנאי
 הפקה:  מאיר בנאי, ארקדי דוכין
 
בשנת 1999 הקליטו מאיר בנאי וארקדי דוכין גרסת כיסוי לשיר למיני-אלבום המשותף שלהם "דומינו" הם גם היו האחראים לעיבוד של השיר בגרסה זו.
במצעד השנתי הגיע השיר למקום ה-38.
גרסאות כיסוי > גרסאות כיסוי נוספות

בשנת 2004 הוציא הזמר הראל מויאל גרסת כיסוי של השיר במסגרת פרק האודישנים של התכנית כוכב נולד(עד היום מויאל שר את השיר בהופעות יחד עם שירו "סימנים").
מיקומי שיא

|   ‏‏‏  מצעדים ודירוגים (1999)> מדינה |   ‏‏‏  מצעדים ודירוגים (1999)> מצעד |   ‏‏‏  מצעדים ודירוגים (1999)> מיקום שיא |   ‏‏‏  מצעדים ודירוגים (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 4 |  |
|   ‏‏‏  מצעדי סוף שנה (1999)> מדינה |   ‏‏‏  מצעדי סוף שנה (1999)> מצעד |   ‏‏‏  מצעדי סוף שנה (1999)> מיקום שיא |   ‏‏‏  מצעדי סוף שנה (1999)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 38 |  |
הערות שוליים

↑  מאיר בנאי, אהבה קצרה. שנה למותו (ינואר 2018)
↑  עמליה רוזנבלום,'"`UNIQ--nowiki-00000002-QINU`"'מאיר בנאי נתן הצצה נדירה לאהבה גברית אמיתית, באתר הארץ, 14 בינואר 2017
אברהם סרלואיס

| --- | --- |

אברהם סרלואיס
 לידה:  9 בפברואר 1916 אמסטרדם, הולנד
 פטירה:  14 ביולי 1985 (בגיל 69) ירושלים, ישראל
 מדינה:  ישראל 
 תקופת הפעילות:  1951–1980 (כ־29 שנים)
 מקצוע:  דיפלומט
 תפקיד:  שגריר
 
אברהם סרלואיס (9 בפברואר 1916 – 14 ביולי 1985) היה דיפלומט ישראלי, איש משרד החוץ שכיהן בתפקידי שגריר באקוודור, ברפובליקה הדומיניקנית, בפרגוואי ובאל סלוודור.
ביוגרפיה

אברהם (בראם) סרלואיס נולד באמסטרדם, הולנד לאביו, הרב אליעזר סרלואיס, ולאמו לאה לבית אשר, והיה השני מבין ארבעה ילדים. אביו הרב סרלואיס היה דיין, ובשנת 1936 מונה לרב הראשי של הקהילה היהודית באמסטרדם.
ביוגרפיה > בשואה

לאחר הכיבוש הנאצי של הולנד מונה אביו, הרב אליעזר סרלואיס, כחבר ביודסה ראט פור אמסטרדם - היודנראט של קהילת יהודי העיר. באוקטובר 1942 נעצרה כל משפחתו של סרלואיס, ונשלחה למחנה וסטרבורק ומשם לאושוויץ. אברהם סרלואיס שרד את השנתיים וחצי הבאות כשהוא מועבר בין מחנות שונים ועובר תלאות רבות.
ב-23 באפריל 1945, במהלך העברתו עם קבוצת אסירים מברגן-בלזן מזרחה לטרזיינשטט, שוחרר על ידי הצבא האדום שהתקדם ממזרח, ליד טרביץ' שבצ'כוסלובקיה. כמרבית אסירי הקבוצה שיצאה מברגן-בלזן, היה חולה בטיפוס הבהרות. חברי הקבוצה הושמו בבידוד למספר שבועות, והרוסים סיפקו להם טיפול רפואי בטיפוס ובכינמת. לאחר מכן הועברו לידי האמריקאים, ולבסוף הורשו לחזור לארצותיהם. ב-23 ביוני 1945 חזר סרלואיס להולנד, שם טופל בבתי חולים במאסטריכט ובאמסטרדם, וגילה שהוא היחיד מבני משפחתו ששרד.
ביוגרפיה > במשרד החוץ

ב-1951 עלה סרלואיס לישראל, השתקע בירושלים והצטרף למשרד החוץ. בראשית דרכו היה עוזר במחלקת החקר, וב-1957 יצא לשליחותו הראשונה בצירות ישראל במונטווידאו, אורוגוואי, תחילה כמזכיר שני ובהמשך כמזכיר ראשון. ב-1961 היה יועץ בשגרירות ישראל ברומא, איטליה לתקופה קצרה, ולאחריה חזר לישראל. בין 1961–1964 היה סגן מנהל הלשכה לאמריקה הלטינית במשרד החוץ.
ב-1964 יצא שוב לאמריקה הלטינית והיה ממונה זמני על הנציגות, ובהמשך שגריר, בקיטו, אקוודור. ב-1967 עבר לסנטו דומינגו לכהן כשגריר ישראל ברפובליקה הדומיניקנית וכשגריר לא-תושב בג'מייקה. ב-1969 שב לישראל, והיה סגן מנהל מחלקת אירופה 2 במשרד החוץ. ב-1971 מונה לסגן מנהל המחלקה לקשרי תרבות ומדע.
ב-1976 מונה כשגריר ישראל באסונסיון, פרגוואי, וב-1978 עבר לסן סלוודור לכהן כשגריר ישראל באל סלוודור. הוא שב לישראל ב-1980, אז פרש לגמלאות.
סרלואיס נפטר בירושלים ב-14 ביולי 1985. היה נשוי לקלרה לבית וייס ואב לשניים.
מיטל דוהן

| --- | --- |

דוהן, 2007
 לידה:  24 באוגוסט 1976 (בת 48) גבעתיים, ישראל 
 מדינה:  ישראל 
 פרסים והוקרה:  פרס התיאטרון הישראלי 
 http://meitaldohan.com
 פרופיל ב-IMDb
 
מיטל דוהן (נולדה ב-24 באוגוסט 1976) היא שחקנית ישראלית, זוכת פרס התיאטרון הישראלי ומועמדת פעמיים לפרס אופיר.
ביוגרפיה

דוהן נולדה בגבעתיים, לעדנה - ציירת ומורה לאמנות, ולדוד דוהן - איש עסקים. כשהייתה בת 3 עברה משפחתה ליישוב חרוצים בשרון, שם גדלה. למדה בבית הספר חוב"ב בבני ציון ולאחר מכן בחטיבת-ביניים ותיכון "עמי אסף" בבית ברל. בשנת 1994 החלה את שירותה הצבאי בתיאטרון צה"ל.
בשנת 1995 החלה לימודי משחק בסטודיו למשחק ניסן נתיב לצד שרון שטרק, תמר קינן, משה נאור, אלינור אהרון ויואב היימן. במהלך שלוש שנות לימודיה זכתה במלגת קרן שרת ובמלגת קרן אמריקה-ישראל בשנים 1996 ו-1997. היא בוגרת "הבוסתן - בית ספר לתיאטרון, מחול וקרקס עכשווי" בנתניה.
קריירה

לצד קריירת משחק, דוהן עוסקת גם במוזיקה. ב-2011, הוציאה לראשונה את השיר "Yummy Boyz" שהצליח להגיע למצעדים בבריטניה. בחודש מאי 2012 פורסם השיר "On Ya" של דוהן בהשתתפות זמר הראפ הג'מייקני-אמריקאי שון קינגסטון. ב-2013 יצא שיר נוסף שלה "Give Us Back Love".
ב-2007 הוציאה בהוצאת גוונים את ספר השירים "אהבה ושאר הרגלים מגונים" המלווה בתמונות עירום שצילמה קרן גילרמן הראל.
קריירה > בתיאטרון

ב-1999 גילמה בתיאטרון הקאמרי את סופי הצעירה בהצגה "חברות הכי טובות", שכתבה ענת גוב וביימה עדנה מזי"א. על משחקה בהצגה זו זכתה בפרס התיאטרון הישראלי בקטגוריית השחקנית המבטיחה. באותה שנה שיחקה גם בהצגה "מעיין הגופרית" שכתב נוריאל טוביאס וביים גדליה בסר. ב-2001 השתתפה בהצגה "כטוב בעיניכם" מאת שייקספיר שביים עמרי ניצן. ב-2003 השתתפה בהצגה "עד ראייה" שכתב יהושע סובול וביים פאולוס מנקר.
כתבה, ביימה ושיחקה ב"בשר נע" בתיאטרון תמונע, וכתבה ושיחקה בהצגה "כינים" שביימו עידו בורנשטיין ושלמה פלסנר.
בשנת 2000 גילמה את יוליה לצד אבשלום פולק בהצגה "רומיאו ויוליה" שביים יוסי פולק בתיאטרון חיפה.
ב-2002 הופיעה לצד עברי לידר במופע "אהבה וסקס בימים הנוראיים" שהועלה בסינמטק ירושלים.
באוף אוף ברודוויי שיחקה בהצגה "חתונת הדמים" שביימה קרן שפלר. כתבה ושיחקה בהצגה "מסיבת אמבטיה" בניו יורק בבימוי קרן שפלר ואילת דקל. כתבה, ביימה ושיחקה בהצגה "על השפלות וסיפורי אהבה אחרים" בניו יורק.
ב-2008 הופיעה במחזה "Stitching" שהוצג ב"ויילד פרוג'קט", תיאטרון אוף ברודוויי באיסט וילג' בניו יורק.
קריירה > בקולנוע ובטלוויזיה > בישראל

ב-1995 גילמה את ריטה בסרט "ילדי קניון הזהב" שביימו אושרי הילזנרט ודניאל אסף שגם כתב את התסריט. ב-1997 גילמה את סמדר לצד שמיל בן ארי בסרטו של דורון נשר "אגדת האיש ששתק". ב-1998 שיחקה לצד לי את גליק בסרט "בלי דף הוראות" שביימה קרן עצמון. ב-1999 גילמה את מלינה ואת דליה בסדרת "מנדל וגורנשטיין חקירות בע"מ" שביים מיקי בהגן וכתבו גיא מרוז ויוני להב.
בשנת 2000 גילמה את שרית בפרק 20 של העונה השלישית של הסדרה "שמש" והתארחה באחד מפרקי הסדרה "פאזל". ב-2001 גילמה את יעל בסדרת של אורי ובני ברבש "מיי פירסט סוני"; השתתפה בסדרה "המכון" שכתב מוטי לרנר וביים אורי ברבש.
בנוסף ב-2001, כיכבה בתור אפרת בסרטו של צחי גראד "ג'ירפות", לצידן של טינקרבל ולי את גליק. על תפקיד זה הייתה דוהן מועמדת לראשונה לפרס אופיר.
ב-2002 השתתפה בסדרה "שאול", השתתפה וכתבה בתוכנית המערכונים "לוחמי המסך" בבימויו של בן בכר ששודרו בערוץ ביפ.
בנוסף ב-2002 כיכבה בתור לילה, בסרטו של דורון ערן "טאהרה", לצדו של השחקן הפלסטיני-ישראלי ג'וליאנו מר. בסרט זה גילמה בחורה יהודייה שמנהלת רומן סוער עם גבר בדואי בטאהרה. על תפקיד זה הייתה דוהן מועמדת בשנית לפרס אופיר.
בין השנים 2003–2006 גילמה את נטלי בושרי מרק בסדרה הישראלית "אסתי המכוערת" ובסדרת הספין אוף "אלביס, רוזנטל והאישה המסתורית". ב-2004 גילמה את התפקיד הראשי בסרט הטלוויזיה של ירון שני "דיספוריה". ב-2005 גילמה את דבי לצד אלון אבוטבול בסרטו של מרק רוזנבאום "לרקוד". ב-2006 השתתפה בסדרת "לא הבטחתי לך" ששודרה ב-yes. ב-2007, השתתפה בעונה השלישית של תוכנית הדוקו-ריאליטי "פעם בחיים" של yes, במהלכה נשלחה לרוסיה יחד עם מורן אטיאס לשהות עם שלושה אוליגרכים רוסים עשירים וביניהם המרגל שבתאי קלמנוביץ'. ב-2008 גילמה את עצמה בסדרה "החיים האמיתיים" שיצרו שאול בצר ורועי צ'יקי ארד. בשנת 2009 השתתפה בעונה החמישית של תוכנית המציאות "רוקדים עם כוכבים" בערוץ 2 אצל רשת.
דוהן השתתפה במספר פרסומות בישראל, בהן לזוגלובק, סלקום, עלית, טרה וישראכרט.
השתתפה לצד דב נבון בסדרה המוקומנטרית "דבל'ה עולמי" שביים איתן צור וכתב אסף צפור. הגישה לצד מיכל אמדורסקי את תוכנית הלילה "בלאק אנד בלונד" בערוץ 2 של טלעד. השתתפה בסרט הטלוויזיה "תלוי בירח" שביימו שי כנות ואופיר בביוף, ששודר בערוץ 3.
ב-2011 הצטלמה לסרט "לוחם הסומו" של עמוס קולק.
ב-2015 השתתפה בעונה השביעית של תוכנית המציאות הישראלית "הישרדות" בערוץ 2 של רשת, והייתה למודחת השנייה.
ב-2018 שיחקה בסרט הישראלי-צרפתי "רכבת קלה" שביים עמוס גיתאי. ב-2019 שיחקה בסרט הסאטירה של אלון גור אריה "המוסד".
קריירה > בארצות הברית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב- 2006 הופיעה בתפקיד אורח בפרק השביעי בעונה השישית של ״הסופרנוס״. היא שיחקה דיילת בשם יעל באולם המתנות אליו נכנסים כריסטופר מולטיסנטי ובן קינגסלי.
ב-2009 שיחקה בתשעה פרקים בסדרה "Woke Up Dead" בתור אורורה.
ב-2010 שיחקה בסרט "מונוגמיה".
בשנים 2006–2012 היא גלמה את יעל הופמן בשבעה פרקים בסדרה "העשב של השכן".
ב-2014 שיחקה בסרט "Don Petoye". בנוסף בשנה זו, שיחקה בסרט האימה "Foreclosure".
ב-2018 שיחקה בסרט הפורטוגלי-אמריקאי "Cabaret Maxime".
חיים אישיים

מאז 2005 דוהן מתגוררת לסירוגין בלוס אנג'לס ובניו יורק ובמושב חרוצים.
בגיל 24 הייתה מאורסת במשך כשנתיים לבמאי בן בכר. ב-2018 החלה במערכת יחסים עם השחקן האמריקאי אל פצ'ינו, המבוגר ממנה ביותר מ-36 שנים., אך בשנת 2020 נפרדו כתוצאה מפער הגילאים.
הערות שוליים

1 2 ממקורות אחדים נובע שמיטל דוהן נולדה בשנת 1976: עם זאת, בדף פייסבוק של מיטל דוהן מוצגת שנת הלידה 1979, וכך גם במקורות נוספים:
אלימות בפטנה שבהודו: 17 נהרגו במהלך בחירות מקומיות, באתר וואלה, 12 בפברואר 2000
מיטל דוהן, באתר "הבמה"
לפי הכתבה "כבשה את פאצ'ינו: מי את באמת מיטל דוהן?", החלה את שירותה בצה"ל ב-1994, כלומר נולדה לכל המאוחר בשנת 1976
אבא של מיטל דוהן: "אנחנו שמחים על הזוגיות, אני מעריץ של אל פצ'ינו", במדור "פנאי פלוס" באתר ynet‏, 25 בספטמבר 2018 - דברי אביה בסוף הכתבה
לפי הכתבה "תפור עליה: ריאיון עם מיטל דוהן", באתר nrg נולדה לכל המאוחר ב-1977
לפי הכתבה "אין לי נוסחאות, אני זורמת", באתר "הבמה", נולדה לכל המאוחר ב-1977
לפי הכתבה "News of the Muse" בג'רוזלם פוסט, מ-22 באוגוסט 2006: "לשחקנית ימלאו 30 ביום חמישי".
MEITAL DOHAN, באתר Rotten Tomatoes
לפי הגיל שמוצג בכתבה "הקפיטליזם הופך את הגברים לאימפוטנטים", באתר גלובס, 11 באוקטובר 2012, היא נולדה ב-1979
↑  יובל אברמוביץ', אל תתעסקו עם הדוהן
↑  כבשה את פאצ'ינו: מי את באמת מיטל דוהן?
↑  קרן נתנזון,'"`UNIQ--nowiki-00000004-QINU`"'תופעה מתפשטת, באתר ynet, 5 ביוני 2007
↑  חיים הנדוורקר, עכבר העיר אונליין,'"`UNIQ--nowiki-00000006-QINU`"'העצב של השכנה, באתר הארץ, 8 ביולי 2008
↑  Al Pacino and Israeli girlfriend together at The Irishman premiere, The Jerusalem Post | JPost.com (באנגלית אמריקאית)
↑  אבא של מיטל דוהן: "אנחנו שמחים על הזוגיות, אני מעריץ של אל פצ'ינו", במדור "פנאי פלוס" באתר ynet‏, 25 בספטמבר 2018
↑  מיטל דוהן על אל פצ'ינו: "רבתי איתו ועזבתי", באתר ‏מאקו‏, 18 בפברואר 2020
| --- | --- |
בקרת זהויות :  NLI: 987007300493505171  GND: 1066495564  ISNI: 0000 0004 0218 9863  LCCN: no2010195575  VIAF: 314791079   WorldCat (עם VIAF): 314791079 
דוהן בסרטו של מרק רוזנבאום "לרקוד", 2005
בית זיקוק

בית זיקוק בקליפורניה
בתי זיקוק לנפט בחיפה, בשנות החמישים המוקדמות
בית זיקוק הוא מתקן תעשייתי העוסק בתהליכים של עיבוד נפט גולמי  ומחצבים  ביטומניים או מוצרי מזון הזקוקים לעיבוד כגון: כוהל ושמן (מתייחסים בעיקר למשאבי טבע). תהליך זה חשוב ליצירת מוצרי נפט רבים כמו בנזין, סולר,  אספלט וקרוסין.נפט גולמי משמש לייצור חומרי גלם לתעשיית הפלסטיק, התרופות והכימיה.
בית זיקוק נקרא כך על שם התהליך הראשוני והמרכזי בעיבוד הנפט הגולמי הכולל זיקוק רב שלבי להפרדת הנפט הגולמי המורכב ממספר רב של חומרים שונים. בבתי הזיקוק מבצעים תהליכי עיבוד נוספים לתוצרים השונים שהתקבלו מתהליך הזיקוק.אף כי תהליך הזיקוק הוא העיקרי, בבתי זיקוק של נפט משתמשים בתהליכי הפרדה נוספים, כמו הפרדה צנטריפוגלית, שיקוע וריאקציות כימיות שאינן זיקוק.
בישראל, ישנם בתי זיקוק בחיפה (בבעלות חברת בתי זיקוק לנפט בע"מ) ובאשדוד (בבעלות פז בית זיקוק אשדוד בע"מ).
מזקקה

מזקקה היא מתקן שבו מתקיים תהליך זיקוק מפריט. זה הוא תהליך פיזיקלי שבו מפרידים בין חומרים שונים בתערובת או בתמיסה על סמך הבדלים בנקודות הרתיחה שלהם.
תהליך הזיקוק מתבצע בדרך כלל באמצעות חימום התמיסה, אידוי החומרים בעלי נקודת הרתיחה הנמוכה יותר ועיבוי האדים בחזרה לנוזל. תהליך זה משמש לייצור משקאות אלכוהוליים, תרופות, כימיקלים ועוד.
מזקקות קיימות במגוון גדלים וסוגים, החל ממזקקות ביתיות קטנות ועד למזקקות תעשייתיות גדולות. סוג המזקקה המתאים תלוי בסוג התערובת שיש לזקק ובכמות המוצר הסופי הרצויה.
העיקרון המשותף לכל תהליכי הזיקוק הוא הפרדה של גזים על-ידי חימום ואידוי מנוזל או מוצק. הפרדה של מוצקים נעשית בדרך כלל על-ידי התכה - העברת המוצק למצב נוזלי ללא אידוי.
סוגים שונים של מתקני זיקוק > בתי זיקוק לתעשייה

זיקוק נפט - לתעשיית הדלק, שמנים למכונות, לתעשיית הפלסטיק ולחומרי איטום. מוצרי זיקוק של נפט גולמי משמשים בתעשייה הכימית לייצור מגוון רחב של תרכובות המבוססות על פחמימנים. בנוסף לתהליך הזיקוק משתמשים בתהליכים נוספים כמו פיצוח פחמימנים, לשרשרות קצרות המתאימות לבנזין ( יצור אוקטן) ולחומרי גלם לתעשיית הפולימרים. הוספת תוספים לדלק כמו עופרת  ועוד.
זיקוק גז טבעי - להסקת תנורים תעשייתיים וביתיים ולייצור חשמל בתחנות כוח. משתמשים בעיקר בבוטן , פרופן ומתן,
זיקוק מתכות - למרבית המתכות טמפרטורת רתיחה גבוהות מאוד ולכן זיקוק מתכות נעשה בדרך כלל במצב של תרכובת שקל להעבירה למצב גזי, למשל בהפרדת תרכובת אורניום 238 (אורניום מומר לגז אורניום הקסה-פלואורידי (UF6)) והאיזוטופ אורניום 235, שהוא רדיואקטיבי, כאשר ההבדלים במסה המולקולרית מאוד קטנים. ההפרדה נעשית באמצעות צנטריפוגות, הפרדה מגנטית או בזיקוק. התהליך מעשה בשלבים כשבכל שלב רמת ההעשרה באיזוטופ גבוהה יותר. יש מתכות שניתן להפריד למצב גזי בתהליך הנקרא המראה, כמו כספית ויוד.
סוגים שונים של מתקני זיקוק > מזקקה לחומרי גלם בתעשיית מוצרי מזון ותרופות.

זיקוק שמן- השמן המופק מזרעים או חלקי צמחים מופרד לפי הפרקציות (נגזרות כימיות המופרדות בזיקוק) המתאימות לתעשיית שמן למאכל, בישול ולייצור תוספי מזון ותרופות. בייצור שמן מזוקק ממסים את השמן הגולמי בפחמימנים נדיפים כמו אצטון ובנזין או בפחמן דו-חמצני נוזלי ולאחר ההמסה מאדים את הממס במזקקה ומקבלים שמן נקי. תהליך זה נעשה גם בייצור קפה נמס.
זיקוק סוכר - סוכר פירות (פרוקטוז) מופק בתעשייה מסלק סוכר או מקנה סוכר. גלוקוז מופק גם מענבים. הפרדת הסוכר מהתמיסה נעשית בדרך כלל בגיבוש מפריט של הסוכר המסיס ולא באידוי.
זיקוק כהל-לייצור משקאות: הכהל אתנול, המשמש לתעשיית המשקאות מופק מתסיסה של סוכרים בתנאים אל-אווירניים על-ידי חיידקים ושמרים. הזיקוק מאפשר קבלת ריכוז גבוה והפרדה מהמתנול שהוא רעיל ומשתחרר גם הוא בתהליך התסיסה.
| מוצרי דלק |
| --- | --- | --- |
| דלק מאובנים | בנזין • ביטומן • חולות זפת • כבול • מזוט • פרפינים • נפט • נפטא • סולר • פחם אבן • פחם עץ • פצלי שמן • קרוסין/דלק סילוני • RP-1 • גז טבעי |  |
| דלקים שאינם מחצביים | גז פחמימני מעובה • ביו דיזל • דלק גרעיני • עצי הסקה • אתנול • אנרגיה הידרואלקטרית • אנרגיה גאותרמית • אנרגיה סולארית • אנרגיית רוח • הפקת אנרגיה מפסולת |  |
| --- | --- |
בקרת זהויות :  BNE: XX4353793  NARA: 10674830 
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
ברוך דגו

ברוך דגו (נולד ב-28 במרץ 1982) הוא כדורגלן עבר ישראלי, ששיחק כקשר התקפי. משמש כחבר הנהלת מכבי עירוני אשדוד וכמנהל מקצועי בבית"ר גן יבנה.
ביוגרפיה > נבחרת ישראל

ב-4 בספטמבר 1999, כשהוא בן 17 בלבד, ערך דגו את הופעת הבכורה שלו בנבחרת הצעירה של ישראל, במשחק מול הנבחרת הצעירה של קפריסין במסגרת מוקדמות אליפות אירופה עד גיל 21.
בשנת 2000 היה מעורב ב"פרשת הנבחרת הצעירה", במסגרתה הואשם יחד עם עוד שישה שחקנים מהנבחרת הצעירה של ישראל בהפרת תקנון ההתאחדות לכדורגל בכך שבילה עם צעירה ערב משחק הנבחרת. בית הדין של ההתאחדות לכדורגל השעה אותו לשנתיים מפעילות בנבחרות הלאומיות ועוד שנתיים על תנאי, אך הוא זכה לחנינה בינואר 2002, ובסך הכל רשם 12 הופעות במדי הנבחרת הצעירה, בהן כבש שני שערים.
ב-12 בפברואר 2003 ערך את הופעות הבכורה שלו בנבחרת הבוגרת של ישראל, במשחק ידידות מול נבחרת ארמניה. בסך הכל רשם שתי הופעות במדי הנבחרת, האחרונה ב-5 במרץ 2003, במשחק ידידות מול נבחרת מולדובה.
ביוגרפיה > מחוץ למגרש

בשנת 2006 השתתף דגו בסרטון תדמית למען העולים מאתיופיה, במסגרת קמפיין משותף של משרד הקליטה והסוכנות היהודית.
תארים

אליפות: 2002/2003
גביע המדינה: 2000/2001, 2001/2002, 2004/2005
גביע המדינה: 2005/2006, 2006/2007
גביע הטוטו (הליגה הלאומית): 2015/2016
כדורגלן העונה בישראל: 2002/2003
לקריאה נוספת

אוריאל דסקל, דגו : הסיפור של ברוך דגו. הרצליה: ספרי ניב הוצאה לאור, 2022
הערות שוליים

↑  יניב קובוביץ','"`UNIQ--nowiki-00000012-QINU`"'באתיופיה גיליתי את ברוך דגו, באתר הארץ, 1 באוקטובר 2007
↑  משה גוזגל,'"`UNIQ--nowiki-00000014-QINU`"'במשטרה נערכים לסכל פגיעה בראשי מכבי תל אביב, באתר ynet, 15 באוגוסט 2003
↑  רענן ברנובסקי ודור בלך‏, ברוך דגו חתם באשדוד לשנתיים, באתר וואלה, 11 בספטמבר 2008
↑  תומר גנור,'"`UNIQ--nowiki-00000017-QINU`"'ברוך דגו חתם לחצי שנה בסלמינה, באתר ynet, 7 בינואר 2010
↑  איזי עין דור,'"`UNIQ--nowiki-00000019-QINU`"'ברוך דגו חתם לשנתיים באפולון לימסול, באתר ynet, 1 באפריל 2010
↑  אלמוג שריד, ברוך דגו חתם בהפועל רמת השרון, באתר nrg מעריב, ‏ 6 ביולי 2011
↑  אור בוקר,'"`UNIQ--nowiki-0000001C-QINU`"'ברוך דגו שוחרר מרמת השרון, באתר ynet, 10 בדצמבר 2012
↑  אסף שלו, דנה בהט ואורטל עמר, ‏טירוף בלאומית: סיכום ההעברות בליגה השנייה, באתר ONE‏, 5 בפברואר 2013
↑  סיון גולדנברג, ‏ברוך דגו חתם בהפועל אשקלון: אתרום מניסיוני, באתר ONE‏, 23 ביולי 2013
↑  מערכת ONE, ‏חוזר הביתה: ברוך דגו חתם במכבי עירוני אשדוד, באתר ONE‏, 29 ביוני 2017
↑  מאור לוי,'"`UNIQ--nowiki-00000021-QINU`"'ברוך דגו מונה למאמן הנוער של אשקלון, באתר ynet, 29 בנובמבר 2017
↑  '"`UNIQ--nowiki-00000023-QINU`"'אור בוקר,'"`UNIQ--nowiki-00000024-QINU`"'הקבוצה נלחמת על חייה, אבל בעיר רק מחכים שתרד, באתר הארץ, 12 במאי 2019
↑  מערכת אתר ערוץ הספורט, ‏דגו פרש: "עזבתי את מכבי בגלל הגזענות", באתר ערוץ הספורט, 25 ביוני 2019
↑  שלומי והבה, ברוך דגו מונה לעוזר מאמן שעריים, באתר דאבל פס, 29 ביולי 2019
↑  ליאב אחבאן, יש כדורגל בגן יבנה: יאללה בית"ר, באתר כאן דרום, 15 באוגוסט 2019
↑  רותם אברמוביץ', עמותת מכבי עירוני אשדוד בחרה דגו, באתר אשדוד10, 3 ביוני 2020
↑  גולן בר יוסף ויניב חרמש,'"`UNIQ--nowiki-0000002A-QINU`"'פרשת הצעירה: ההתאחדות תגיש כתבי אישום, באתר ynet, 3 בדצמבר 2000
↑  גיורא אבוקסיס,'"`UNIQ--nowiki-0000002C-QINU`"'‏פרשת הנבחרת הצעירה: סוכמה עסקת טיעון, באתר גלובס, 10 בינואר 2001
↑  מירי חסון,'"`UNIQ--nowiki-0000002E-QINU`"'קמפיין: "תנו לעולי אתיופיה הזדמנות שווה", באתר ynet, 13 בפברואר 2006
| --- | --- |
בקרת זהויות :  NLI: 987011409534205171  VIAF: 1259165930959268530009   WorldCat (עם VIAF): 1259165930959268530009
קיימברידג'שייר

קיימברידג'שייר (באנגלית: Cambridgeshire) הוא אחד ממחוזות אנגליה. המחוז נמצא במזרח אנגליה שבממלכה המאוחדת. העיר קיימברידג' משמשת כבירת המחוז.
מחוז קיימברדג'שייר המודרני נוצר על ידי איחוד מחוז קיימברידג'שייר ההיסטורי יחד עם הנטינגטונשייר, פיטרבורו ואילי. המחוז גובל במחוזות לינקולנשייר מצפון, נורפוק מצפון-מזרח, סאפוק ממזרח, אסקס והרטפורדשייר מדרום, ובדפורדשייר ונורת'האמפטונשייר ממערב.
גאוגרפיה

רוב שטחי המחוז מאופיינים בשטחים פתוחים ושטוחים, המחוז ממוקם באזור הגאוגרפי של 'הפנז' (The Fens) של מזרח אנגליה. הנקודה הנמוכה ביותר במחוז נחשבת גם לנמוכה ביותר באנגליה ונמצאת בגובה 2.75 מטרים מתחת לפני הים. הנקודה הגבוהה ביותר היא גבעה בגובה 146 מטרים מעל פני הים.
המחוז מורכב מחמישה תתי-מחוזות ומהרשות היוניטרית של פיטרבורו שנכללת אף היא במחוז:
קיימברידג'
דרום קיימברידג'שייר
האנטינגדונשייר
פנלנד
מזרח קיימברידג'שייר
פיטרבורו (רשות יוניטרית)
מעבר לבירת המחוז קיימברידג' (עם 122,700 תושבים), ערים עיקריות נוספות במחוז כוללות את פיטרבורו (עם 184,500 תושבים), סינט ניוטס (עם 30,580 תושבים), אילי (עם 20,256 תושבים), ויסבך (עם 20,200 תושבים), הנטיגדון (עם 19,830 תושבים), מארץ' (עם 19,042 תושבים), סינט אייבז (עם 15,861 תושבים), וייטלסי (עם 15,581 תושבים) וסוהם (עם 10,860 תושבים).